Genre: Promotion

Esimit Europa <p/> Vasilijev glavni sponzor je projekt Esimit Europa, ki že dve desetletji združuje Evropejce, krepi prijateljstvo in spodbuja odličnost v športu. Esimit Europa je obenem edini evropski projekt, ki na najvišji ravni združuje prodročja športa, diplomacije in podjetništva. Svoje poslanstvo širi prek jadrnice Esimit Europa 2, ene najhitrejših in tehnološko najbolj popolnih jadrnic na svetu, ki je vse od svojega krsta leta 2010 zaporedoma zmagala na vseh regatah, katerih se jih je udeležila. Člani 30-metrske lepotice, ki pluje pod pokroviteljstvom Joséja Manuela Barrosa, predsednika Evropske komisije, in ob sponzorstvu podjetja Gazprom, so največji zvezdniki svetovnega jadranja - večkratni zmagovalci Pokala Amerike in Volvo Ocean Racea, evropski in svetovni prvaki ter dobitniki olimpijskih odličij. Njihov skiper je legendarni nemški jadralec Jochen Schümann, navigator Španec Juan Vila, vlogo krmarja pa ima Italijan Alberto Bolzan. Vasilij v superzvezdniški ekipi Esimit Europa 2 zaseda pomembno mesto taktika. <p/> Več informacij o projektu Esimit Europa je na voljo na spletni strani www.esimit.com.